Diari Oficial de la Generalitat Valenciana


Sumari del DOGV 1231, del 26-01-1990 (1990/816405)

ORDRE de 3 de gener de 1990, de la Conselleria d'Agricultura i Pesca, per la qual és fomentada la pol.linització entomòfila en fruiters.
----------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/01/03/(1)/dof/vci/html**

### Dades del document

Número de DOGV
:   1231

Data del DOGV
:   26-01-1990

Secció del DOGV
:   DISPOSICIONS GENERALS

Número del document
:   1990/816405


Data del document
:   03-01-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 3 de gener de 1990, de la conselleria d'Agricultura i Pesca, per la qual es fomenta la pol.linització entomòfila en fruiters.  
A la Comunitat Valenciana s'observa una infrautilització de la flora de determinats fruiters amb destinació a l obtenció de productes apícoles. D'altra banda, determinades espècies arbòries precisen de l'actuació d'insectes durant la fase de pol·linització, depenent les produccions finals de la seua presència.  
Per tant, s'estima oportú crear una línia d'ajuda encaminada d'una banda a estendre els establiments de ruscs, i d'altra a millorar la productivitat dels fruiters de pol·linització entomòfila.  
Per tot açò, a proposta de la Direcció General de Producció i Indústries Agràries i fent ús de les facultats que tinc atribuïdes,  
ORDENE:  
Article primer  
Es objecte d'aquesta Ordre l'establiment d'una línia d'ajudes destinades a fomentar la pol·linització entomòfila de fruiters.  
Article segon  
Per a donar compliment als objectius enunciats en l'article anterior, la Conselleria d agricultura i Pesca subvencionarà els apicultors de la Comunitat Valenciana que subscriguen contractes amb llauradors productors d'ametla, cirera, pera, poma i pruna, per tal de realitzar establiments de ruscs als predis assenyalats en el contracte, que faciliten la pol·linització dels fruiters.  
Els predis on s'establesquen els ruscs hauran de ser situats als termes municipals de municipis pertanyents a la Comunitat Valenciana.  
Article tercer  
Per a poder sol·licitar l'ajuda corresponent, els contractes es formalitzaran d'acord amb el model establert en l'annex I d'aquesta Ordre, i hauran de ser visats pels Serveis Veterinaris de la Conselleria d agricultura i Pesca, abans de l inici de la floració.  
Article quart  
La Conselleria d agricultura i Pesca atorgarà als apicultors una ajuda fins a 450 PTA per rusc inclòs en el contracte subscrit, sempre que es complesquen les condicions següents:  
L'explotació apícola haurà de ser inscrita en el Registre d'Explotacions Apícoles de la Comunitat Valenciana.  
El nombre de ruscs per hectàrea no podrà ser inferior a quatre ni superior a sis.  
El total de ruscs auxiliable per cada titular no podrà ser superior al nombre que tinga inscrit en el Registre d'Explotacions Apícoles de la Comunitat Valenciana.  
Article cinquè  
Els apicultors hauran de presentar les sol·licituds d'ajuda, a les oficines del Servei d'Extensió Agrària de cada localitat, dirigides a l'Il·lm. Director General de Producció i Indústries Agràries, segons model contingut en l'Annex II. A aquesta sol·licitud caldrà adjuntar la còpia dels documents que acrediten el compliment dels requisits exigits per a poder sol·licitar l'ajuda, que són els següents:  
- Cartilla ramadera actualitzada.  
- Certificat de la inscripció en el Registre d'Explotacions Apícoles de la Comunitat Valenciana.  
- Contracte subscrit per a la realització de l establiment dels ruscs, segons model de l'Annex I.  
Les sol·licituds d'ajuda hauran de presentar-se abans de l inici del període de floració.  
Article sisè  
El personal tècnic dels Serveis Territorials de la Conselleria d agricultura i Pesca inspeccionarà els establiments de ruscs, per tal de comprovar la veracitat de les dades consignades als contractes, quan s'haja sol·licitat la subvenció corresponent.  
DISPOSICIO FINAL:  
Aquesta Ordre entrarà en vigor l endemà de la publicació en el Diari Oficial de la Generalitat Valenciana.  
Valencia, 3 de gener de 1990.  
El Conseller d agricultura i Pesca,   
FONT DE MORA I MONTESINOS  
ANNEX I  
Contracte de pol·linització  
A , a de 1990, reunides les parts que tot seguit s'expressa, i interessades en la introducció de ruscs per tal d'assegurar una adequada pol·linització, conformement al que estableix l'Ordre de 3 de gener de 1990, de la Conselleria d'Agricultura i Pesca de la Generalitat Valenciana, subscriuen l'acord següent:  
Pel llaurador titular de l'explotació intervé en nom propi  
(o en representació de ) i amb l'acreditació següent:  
DNI/CIF: Domicili: núm.   
Municipi: Codi Postal: Província:   
Per l'apicultor intervé en nom propi  
(o en representació de ), i amb l'acreditació següent:  
DNI/CIF: Domicili: núm.   
Municipi: Codi Postal: Província:   
Número de Registre: Nombre de ruscs en el Registre:   
Les parts interessades en la instal·lació de ruscs acorden:  
1. L'apicultor instal·larà a la finca del llaurador   
sítia a partida i amb una superfície de   
els ruscs per a la pol·linització del (de l')   
2. La instal·lació dels ruscs es realitzarà quan s'haja iniciat la floració dels fruiters, moment que el llaurador haurà de comunicar a l'apicultor amb antelació suficient.  
3. Havent acabat la floració, els ruscs hauran de ser retirats per l'apicultor.  
4. El llaurador s abstindrà de qualsevol tipus de tractament fito- sanitari, a partir dels 15 dies anteriors a la instal·lació dels ruscs, i durant tot el temps en què es realitze l'establiment. Si, per causa de força major, calgués la realització de tractaments fito- sanitaris, el llaurador ho comunicarà a l'apicultor, a fi de prendre les mesures de precaució escaients.  
5. La descripció de l explotació agrària és la següent:  
5.1. Superfície d'ametler: ha  
Superfície de cirerer: ha  
Superfície de pomer: ha  
Superfície de perera: ha  
Superfície de prunera: ha  
5.2. Varietat base:   
5.3. Varietats: , %   
 , %   
 , %   
6. Els ruscs es distribuiran al camp de manera que es facilite l'accés de les abelles a la totalitat de la plantació.  
7. Com a pagament per l'establiment realitzat, l'apicultor satisfarà al llaurador la quantitat  
de pessetes per cada caixa col·locada.  
D'acord amb tot açò, ho subscriuen per triplicat les parts interessades en aquest contracte, al lloc i la data expressats a l'encapçalament.  
 L'apicultor. El llaurador.  
ANNEX II  
Sol·licitud d'ajuda  
 amb DNI   
amb domicili a província d'/de inscrit al Registre d'Explotacions  
Apícoles de la Comunitat Valenciana amb el número / /   
sol·licita l'ajuda establerta en l'Ordre de la Conselleria d Agricultura i Pesca de   
en compliment de la qual ha subscrit el contracte que s adjunta.  
S'hi adjunta còpia de la Cartilla Ramadera Actualitzada, i còpia de la inscripció al Registre d'Explotacions Apícoles de la Comunitat Valenciana.  
 d'/de de 19   
Signa:


Còpia Permalink ELI